hu hu hu en hu hu hu hu hu hu ceb hu hu hu hu hu hu be ko hu hu hu hu hu hu hu en hu hu hu hu hu en hu en sl hu hu hu hu hu de en hu hu hu hu hu hu hu hu hu hu hu hu hu hu hu hu en hu en hbs_lat en
Vereséggel zártuk az őszi szezont – Agrofeed ETO – UNI Győr
Új termékek a Shopban – Webáruház
AGROFEED ETO UNI GYŐR – HomeKezdőlap
Vereséggel zártuk az őszi szezont
A vártnak megfelelően kemény mérkőzésre érkeztünk a PLER otthonába, pontok nélkül utazunk haza.
A mérkőzést a Paár, Sokoray, Bodócs, Ásványi, Sövegjártó, Nagy sorral kezdte csapatunk, a kapuban Décsivel. 1-0-ás hazai vezetést követően Ásványi találatával azonnal egyenlítettünk, majd Mátés és Sokoray is kapuba talált, így az ötödik percben 4-3-as állást mutatott az eredményjelző. Érkezett a kapuba Aleksza a kilencedik percben, aki gyorsan bemutatott egy ziccervédést (11. perc 8-6).  A következő öt percet a hazaiak nyerték 3-1-re, ezért Kovácsovics László időt is kért a 15. percben. Emberelőnybe kerültünk a 18. percben, így közelebb tudtunk zárkózni Sövegjártó és Mátés találataival. Épphogy kiegészült a hazai csapat, már meg is kapták következő kiállításukat, a lehetőséggel azonban nem tudtunk élni, a különbség továbbra is három gól volt. Aleksza átlövés védéséből gyorsan tudott indulni csapatunk, Goór volt eredményes, mely után a frissen pályára lépő Czene talált ellenfelünk kapujába (23. perc 15-12). Újabb gólt lőtt a PLER csapata, így négy gólos hátrányban voltunk a 25. percbe érkezve (16-12). Hazai időkérés következett, mely után gólt is szerzett ellenfelünk, mivel a ziccereinket nem tudtuk értékesíteni, ellenfelünk könnyen meg is lépett hat góllal. A félidőt Mátés találatával zártuk, a félidei eredmény: 18-13.
A második játékrészre a Paár, Czene, Sokoray, Barnyák, Németh, Nagy sort küldte a pályára vezetőedzőnk, a kapuban továbbra is Alekszával. Több mint négy és fél percet kellett várni a félidő első találatára, Győri-Dani volt eredményes egy hosszú támadásunk végén (35. perc 18-14). Emberelőnyben sajnos hétméteresből kaptunk gólt, majd a másik oldalon Pápai volt eredményes szélről. Ezúttal mi kerültünk emberhátrányba Barnyák szabálytalanságát követően, ezt az időszakot 3-1-re nyerte ellenfelünk (40. perc 22-16). Kovácsovics László időkérésével folytatódott a játék, melyet követően már 7-6 elleni játékkal próbáltuk megkezdeni a felzárkózást. Mátés eredményes is volt ebből a játékból, de a védelmünk továbbra sem volt eléggé agresszív, így ellenfelünk ismét kapuba talált. A következő percekben mindkét oldalon potyogtak a kettő perces kiállítások, Barnyák piroslapos büntetését követően az ellenfél játékosa is kettő perces kiállítást kapott. A következő védekezésünknél Sokoray is a kispadra kényszerült kettő percig, mely nagyban hozzájárult ahhoz, hogy a hazaiak még nagyobb különbséget tudtak kiépíteni (49. perc 28-20). Ásványi és Németh góljaival hat gólosra faragtuk hátrányunkat, azonban zsinórban három gólt is kaptunk, az 52. percben 31-22-es eredményt mutatott az eredményjelző. Az utolsó nyolc perc sem indulhatott kettő perces kiállítások nélkül, először az ellenfél 9-es játékosát, majd Ásványit is kiállították a játékvezetők. Mindeközben mindkét oldalon potyogtak a gólok, Mátés, Ásványi és Paár is kapuba talált (54. perc 32-26). 34-26-os állásnál az ellenfélnél is kiosztottak egy piroslapot, melyet követően Kovácsovics László időt is kért. Az utolsó percekben csapatunk már nem tudott felzárkózni, így a félidei eredmény: 37-28.
Kovácsovics László: „Sajnáljuk, hogy nem tudtunk meglepetést okozni. Reméljük nem oltotta ki ez a vereség az elmúlt négy győzelem pozitív energiáit a fejekben és a szívekben.”
PLER-Budapest – AGROFEED ETO-UNI Győr  37 – 28    /18-13/
Agrofeed ETO-UNI Győr: Décsi, Aleksza, Sokoray 3, Bodócs,  Győri-Dani 2, Goór 2, Barnyák, Ásványi 4, Lukács, Nagy 1, Czene 1, Mátés 6, Sövegjártó 2, Paár 4, Pápai 1, Németh 2
Turi Edina által|2022-01-26T10:49:19+00:002021.12.11.|NB/I B.|0 hozzászólás
Oszd meg, válassz platformot!
About the Author: Turi Edina
Beharangozó: Optimum Solar-Békési FKC – AGROFEED ETO-UNI Győr
Beharangozó: Optimum Solar-Békési FKC – AGROFEED ETO-UNI Győr
Ismét továbbjutottunk a Magyar Kupában
Ismét továbbjutottunk a Magyar Kupában
Győrben tartottuk a két pontot
Győrben tartottuk a két pontot
Beharangozó: AGROFEED ETO-UNI Győr – Tatai AC
Beharangozó: AGROFEED ETO-UNI Győr – Tatai AC
Hagyj üzenetet Kilépés a válaszból
Jegyezze meg a nevet, emailt és webcímet ha legközelebb hozzászólok.
Close product quick view×
© Copyright 2012 - 2022 | AGROFEED ETO UNI GYŐR | Minden jog fenntartva | Powered by NeuroBIT